**โครงการอบรมสัมมนาการป้องกันโรคพิษสุนัขบ้า ประจำปีงบฯพ.ศ. 2564**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**๑.หลักการและเหตุผล**

โรคพิษสุนัขบ้า เป็นโรคติดเชื้อของระบบประสาทส่วนกลางที่มีอันตรายร้ายแรงถึงชีวิต พบการเกิดในสัตว์เลือดอุ่นทุกชนิดทั้งสัตว์เลี้ยง และ สัตว์ป่า ซึ่งสามารถติดต่อมาสู่มนุษย์ ในประเทศไทยมีพาหนะนำโรคที่สำคัญคือสุนัข รองลงมาคือแมวซึ่งเป็นสัตว์เลี้ยงที่มีอย่างแพร่หลายทุกบ้าน ด้วยโรคพิษสุนัขบ้าเป็นโรคที่สามารถป้องกันได้โดยการให้วัคซีนแก่สัตว์เลี้ยง เพื่อป้องกันพาหะที่จะนำเชื้อมาสู่เจ้าของ และ บุคคล

องค์การบริหารส่วนตำบลหนองใหญ่ และ หน่วยงานที่เกี่ยวข้องได้ร่วมกันดำเนินการควบคุมโรคพิษสุนัขบ้าอย่างต่อเนื่องเป็นประจำทุกปี ทำให้สามารถควบคุมโรคพิษสุนัขบ้า ในเขตองค์การบริหารส่วนตำบลหนองใหญ่ ลงได้ โดยดูจากข้อมูลจากการเฝ้าระวังของสถานพยาบาลที่ให้บริการในพื้นที่ แต่โรคพิษสุนัขบ้าก็ยังเป็นปัญหาสำคัญระดับประเทศ เพราะยังมีผู้ป่วย และ เสียชีวิตจากโรคนี้อยู่

องค์กรปกครองส่วนท้องถิ่นเป็นหน่วยงานหนึ่งในการส่งเสริม การป้องกันโรคและระงับโรคติดต่อ เพราะเป็นหน่วยงานราชการที่ใกล้ชิดกับประชาชนในท้องถิ่นมากที่สุด โดยมีอำนาจหน้าที่กำหนดภารกิจหน้าที่ขององค์กรปกครองส่วนท้องถิ่น ไว้ดังนี้

พระราชบัญญัติสภาตำบล และองค์การบริหารส่วนตำบล พ.ศ.2537 แก้ไขเพิ่มเติม (ฉบับที่ 6) พ.ศ.2552

มาตรา 67 ภายใต้บังคับกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล ดังต่อไปนี้

(3) ป้องกันโรคและระงับโรคติดต่อ

พระราชบัญญัติกำหนดแผนและขั้นตอนการกระจายอำนาจให้แก่องค์การปกครองส่วนท้องถิ่น พ.ศ.2542

มาตรา 16 ให้องค์การบริหารส่วนตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้

(19) การสาธารณสุข การอนามัยครอบครัว และการรักษาพยาบาล องค์การบริหารส่วนตำบลหนองใหญ่ จึงได้จัดทำโครงการอบรมสัมนาการป้องกันโรคพิษสุนัขบ้าขึ้น โดยตระหนักถึงความสำคัญของปัญหา และสถานการณ์ที่เกิดขึ้น และคำนึงถึงศักยภาพ บทบาทหน้าที่ และบุคลากร ขององค์กรปกครองส่วนท้องถิ่น ซึ่งมีหน้าที่ในการป้องกันเพื่อให้ประชาชนในเขตองค์การบริหารส่วนตำบลหนองใหญ่ มีจิตสำนึก ในความรับผิดชอบต่อสุนัข และ แมวที่เลี้ยงไปรับการฉีดวัคซีน ให้มากที่สุด เพื่อให้เกิดภูมิคุ้มกันต่อโรคพิษสุนัขบ้า ซึ่งเป็นการลดความเสี่ยงของประชาชนจากโรคพิษสุนัขบ้า ทำให้เกิดผลดีต่อสุขภาพประชาชนในเขตองค์การบริหารส่วนตำบลหนองใหญ่ ทั้งสุขภาพกาย และ สุขภาพจิต

**๒.วัตถุประสงค์**

1. เพื่อป้องกันไม่ให้มีผู้เสียชีวิตด้วยโรคพิษสุนัขบ้า
2. เพื่อให้สุนัขในเขตตำบลหนองใหญ่ ทุกตัวได้รับการฉีดวัคซีน

๓. เพื่อให้ประชาชนมีความเข้าใจในเรื่องโรคพิษสุนัขบ้า และ ให้ความสำคัญในการป้องกันโรคในสัตว์และคน

๔. เพื่อควบคุมป้องกันการระบาดของโรคพิษสุนัขบ้าในพื้นที่ อบต.หนองใหญ่

**๓.กลุ่มเป้าหมาย**

๑. ควบคุมโรคด้วยการฉีดวัคซีนสุนัขภายในเขต องค์การบริหารส่วนตำบลหนองใหญ่

๒. สุนัขหรือแมว ที่ประชาชนเลี้ยงในเขตองค์การตำบลหนองใหญ่

**๔.วิธีดำเนินงาน**

๑. ประสานงานกับสำนักงานปศุสัตว์อำเภอศรีสมเด็จ อำเภอศรีสมเด็จ จังหวัดร้อยเอ็ด

๒. จัดซื้อวัคซีนป้องกันโรคพิษสุนัขบ้ากระบอกฉีดยาพร้อมทั้งเข็มฉีดยาตามจำนวนประชากรสุนัขแมว

๓. ประชาสัมพันธ์โครงการอบรมรณรงค์ป้องกันโรคพิษสุนัขบ้าพร้อมให้ความรู้แก่ประชาชนในพื้นที่ โดยใช้ หอกระจายข่าว และ เสียงตามสายในหมู่บ้าน ให้ประชาชนนำสุนัข และ แมว มารับการฉีดวัคซีนตามวัน เวลา สถานที่ ที่กำหนด

**๕.ระยะเวลา**

ระหว่างเดือน กุมภาพันธ์ – มิถุนายน๒๕๖4

**๖.สถานที่ดำเนินการ**

หมู่ที่ ๑ถึง หมู่ที่ ๑๐ตำบลหนองใหญ่

**๗.งบประมาณ**

งบประมาณองค์การบริหารส่วนตำบลหนองใหญ่ จำนวน ๕๐,๐๐๐ บาท แผนงานสาธารณสุข งานบริหารงานทั่วไปเกี่ยวกับสาธารณสุข งบดำเนินงาน หมวดค่าใช้สอย ปรากฏในงบประมาณรายจ่ายประจำปี ๒๕๖๔

**๘.ผู้รับผิดชอบโครงการ**

-องค์การบริหารส่วนตำบลหนองใหญ่

**๙.ผลที่คาดว่าจะได้รับ**

๑. ไม่มีสุนัขเสียชีวิตด้วยโรคพิษสุนัขบ้าและสุนัขได้รับการฉีดวัคซีนป้องกันโรคพิษสุนัขบ้าได้ร้อยละ ๙๐

๒. ประชาชนมีความเข้าใจ และให้ความสำคัญในการป้องกันโรคในสัตว์และคน

๓. สามารถป้องกันการระบาดของโรคพิษสุนัขบ้าในพื้นที่ อบต.หนองใหญ่

**๑๐. การประเมินผลโครงการ**

๑.จัดทำแบบประเมินความพึงพอใจต่อผลการดำเนินงานโครงการให้กับผู้ใหญ่บ้าน และผู้เกี่ยวข้อง

๒. รวมรวบแบบประเมิน และสรุปผลความพึงพอใจที่มีต่อโครงการ

๓. บันทึกรายงานเสนอต่อผู้บริหาร

**1๑. ผู้เขียน/ผู้เสนอโครงการ/ผู้ตรวจโครงการ**

(ลงชื่อ)......วสันต์ อามัดสา..........ผู้เขียนโครงการ

(นายวสันติ์ อามัดสา)

ผช.จพง.เกษตร

(ลงชื่อ)...........นงลักษณ์ บุสดีวงค์.............ผู้เสนอโครงการ  
 (นางนงลักษณ์ บุสดีวงค์)  
 หัวหน้าสำนักปลัด

( ลงชื่อ)...............ศุภนุช พรมมงคล...............ผู้เห็นชอบโครงการ

(นางสาวศุภนุช พรมมงคล)

รองปลัด อบต.

(ลงชื่อว่าที่ร้อยตรี).......เกษม สมภักดี...........ผู้เห็นชอบโครงการ

(เกษม สมภักดี)

ปลัดองค์การบริหารส่วนตำบลหนองใหญ่

(ลงชื่อ)...................กอง มูลนิกร...............ผู้อนุมัติโครงการ

(นายกอง มูลนิกร)

นายกองค์การบริหารส่วนตำบลหนองใหญ่